**S.C. POL-COM CARANSEBEŞ S.R.L.**

**Str. Nicolae Bălcescu, nr. 117, Caransebeş, Cod 325400**

 **Jud. Caraş-Severin**

 **J11/353/2010**

 **CUI 27325969**

 **Tel./Fax 0255515038**

**RAPORT**

**privind activitatea S.C. POL-COM CARANSEBEŞ S.R.L. în anul 2024**

S.C. POL-COM CARANSEBEŞ S.R.L. a desfăşurat în cursul anului 2024 activităţi specifice de pază la obiective cu capital privat, precum şi la instituţii publice, situate pe raza teritorial administrativă a municipiului Caransebeş.

 Contractele încheiate de către S.C. POL-COM CARANSEBEŞ S.R.L. au vizat asigurarea pazei la beneficiarii care au rămas fideli colaborării cu societatea noastră, după cum urmează:

* TMD FRICTION CARANSEBEŞ cu un punct de lucru asigurat cu pază, după un program şi un număr de posturi stabilite de către beneficiar.
* PIAŢA GUGULANILOR cu 1 obiectiv asigurat după un program stabilit de către beneficiar.

În ceea ce priveşte numărul total al personalului societăţii, în anul 2024, acesta , a scăzut de la 27 la un număr mediu de 22 de angajaţi, din care 16 agenţi de securitate, 3 administratori şi 3 personal auxiliar (plătit cu 2 norme).

S.C. POL-COM CARANSEBEŞ S.R.L. a fost solicitată atât de către instituţii publice cât şi de societăţi cu capital privat să înainteze oferte pentru servicii de pază.

Cu toate că au fost înaintate oferte şi s-au realizat contacte cu potenţiali beneficiari, nu s-a reuşit concretizarea şi respectiv întocmirea de contracte, situaţie determinată de modificările frecvente a tarifelor de prestări servicii impuse în urma actelor normative ce au vizat majorarea salariului minim şi implicit a celorlalte cheltuieli.

Cu toate modificările pe care conducerea societăţii a fost nevoită să le opereze în relaţiile cu beneficiarii, nu s-a renunţat la solicitudinea şi transparenţa ce a caracterizat întreaga activitate a societăţii de la data înfiinţării şi până la momentul întocmirii prezentului Raport.

În anul 2024 S.C. POL-COM CARANSEBEŞ S.R.L. a prestat servicii de pază a căror contravaloare încasată s-a ridicat la suma de 1.137.855 lei, . Totalul cheltuielilor în anul 2024 s-a ridicat la suma de 1.137.855 lei. Urmare a gestionării stricte a veniturilor şi ţinerea sub control a cheltuielilor, în anul 2024 societatea a reușit să nu aibă pierderi dar nu a mai înregistrat profit.

Indicatorii financiari înregistraţi în anul 2024, comparativ cu fiecare dintre anii anteriori demonstrează încă odată că societatea nu poate funcţiona cu profit, decât în anumite condiţii, respectiv numărul de obiective asigurate cu pază şi implicit numărul agenţilor de securitate care prestează aceste servicii să fie ţinut sub control.

Pentru a se reuşi menţinerea societăţii pe piaţă şi realizarea unui profit satisfăcător, este necesară analizarea permanentă a tuturor cheltuielilor obligatorii pentru funcţionarea societăţii cât şi depunerea de eforturi măcar pentru menţinerea beneficiarilor aflaţi în portofoliul societăţii, avându-se în vedere concurenţa de multe ori neloială de care se uzează pentru acapararea acestui segment de prestări servicii.

Estimările pentru anul 2024 nu au putut fi materializate la anumiţi indicatori, respectiv creşterea numărului de contracte şi obiective asigurate cu pază şi pe cale de consecinţă creşterea numărului de agenţi de securitate, datorită frecventelor fluctuaţii de tarif şi a modificărilor legislative ce au influenţat în mod direct cheltuielile societăţii, atât cu personalul, cât şi celelalte cheltuieli de funcţionare ale societăţii.

Din aceleaşi motive ca cele enunţate anterior este dificilă o estimare în primul rând a indicatorilor financiari pentru anul 2025, cu atât mai mult cu cât în anul 2025 s-a impus o creştere a cheltuielilor datorate creşterii salariului minim pe economie și înființarea unor posturi noi de administrator dispuse prin lege. Prin urmare la propunerea administratorului cu mandat de reprezentare legală, domnul Jurca Ilie, reprezentanții acționarilor au hotărât în adunarea AGA din 16.01.2025 demararea procedurilor de dizolvare și lichidare urmată de radierea societății pentru a evita funcționarea în pierdere a acesteia.

ADMINISTRATOR

S.C. POL-COM CARANSEBEŞ S.R.L.,

 JURCA ILIE